**Rane Carnegie** (s. 2. tammikuuta 1985 Toronto, Ontario, Kanada) on kanadalainen jääkiekkoilija, joka edusti kaudella 2011–2012 LNAH-joukkue Saint-Georges COOL-FM:ää. Hän on aiemmin pelannut myös Ranskassa, Ruotsissa ja Suomessa. Carnegie laukoo oikealta.

Ura
---

### Junioriura

OHL-joukkue Belleville Bulls varasi Carnegien 18. pelaajana vuonna 2001. Hän pelasi siellä tulokaskautensa 2001–2002 16-vuotiaana tehden 61 runkosarjaottelussa tehot 18+8=26 sekä 11 playoff-ottelussa kaksi syöttöpistettä. Kaudella 2002–2003 Carnegie oli joukkueen neljänneksi paras pistemies tehoilla 21+25=46. Kesken kauden 2003–2004 hän siirtyi Plymouth Whalersiin.

Kaudeksi 2004–2005 Carnegie vaihtoi CHL-sarjaa ja siirtyi QMJHL-joukkue Halifax Mooseheadsiin, jonka toiseksi paras pistemies ja maalintekijä hän oli Daniel Sparren jälkeen tehoilla 32+32=64. Viimeisellä juniorikaudellaan 2005–2006 Carnegie oli tehoilla 44+52=96 joukkueen paras maalintekijä ja toiseksi paras pistemies David Brinen jälkeen. Kevään 2006 pudotuspeleissä hän oli tehoilla 4+8=12 Mooseheadsin paras pistemies ja syöttäjä sekä jakoi joukkueen sisäisen maalipörssin voiton Franklin MacDonaldin kanssa. Samana keväänä Carnegie kävi myös kahden AHL-ottelun mittaisella visiitillä Milwaukee Admiralsissa.

### Miesten pelit

Carnegie siirtyi kaudeksi 2006–2007 ECHL-joukkue Bakersfield Condorsin riveihin. Hän pelasi kauden aikana myös ECHL:n tähdistöottelussa. Kauden 2007–2008 Carnegie pelasi CHL:ssä Laredo Bucksin ja Mississippi Riverkingsin joukkueissa. Kaudeksi 2008–2009 hän siirtyi Eurooppaan ja Ranskan Ligue Magnusissa pelanneen Bisons de Neuilly-sur-Marnen riveihin. Carnegie oli tehoilla 16+18=34 joukkueen toiseksi paras pistemies ja maalintekijä Trevor Jon Caigin jälkeen sekä paras pistemies ja maalintekijä kevään 2009 karsintasarjassa tehoilla 4+3=7.

Carnegie oli Ranskassa pelatun kauden jälkeen vapaa pelaaja marraskuun 2009 lopulle saakka, kunnes hän siirtyi Ruotsin II-divisioonassa pelaavaan Kallinge/Ronneby IF:ään. Carnegie pelasi siellä vain kaksi ottelua, kunnes siirtyi loppukaudeksi Suomi-sarjajoukkue Kiekko-Laserin riveihin tammikuussa 2010. Hän pelasi siellä kohtalaisen isossa roolissa, voitti kauden 2009–2010 päätteeksi Suomi-sarjan mestaruuden ja oli nostamassa joukkuetta seuraavaksi kaudeksi Mestikseen.

Kaudeksi 2010–2011 Carnegie palasi Ranskaan ja teki sopimuksen Rapaces de Gapin kanssa. Hän oli tehoilla 19+18=37 joukkueen paras pistemies, maalintekijä ja syöttäjä. Carnegie sijoittui koko Ligue Magnusin maalipörssissä seitsemänneksi. Kaudeksi 2011–2012 hän palasi Pohjois-Amerikkaan ja teki vuoden mittaisen sopimuksen LNAH-joukkue Saint-Georges COOL-FM:n kanssa.

Muuta
-----

Carnegien isoisä Herb pelasi Québecin paikallisia sarjoja 1940- ja 1950-luvuilla. Hän syntyi jamaikalaisille vanhemmille ja kuului tuolloin erittäin harvoihin mustiin jääkiekkoilijoihin. Rane Carnegie on pitänyt Herbiä esikuvanaan. Hän vietti suurimman osan lapsuudestaan äitinsä kasvattamana, sillä Carnegien isä karkotettiin Jamaikaan Ranen ollessa neljävuotias.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Belleville Bulls | OHL | 61 | 18 | 8 | 26 | 26 | 11 | 0 | 2 | 2 | 4 |
| 2002–2003 | Belleville Bulls | OHL | 60 | 21 | 25 | 46 | 28 | 7 | 1 | 6 | 7 | 2 |
| 2003–2004 | Belleville Bulls | OHL | 27 | 6 | 16 | 22 | 10 | - | - | - | - | - |
|  | Plymouth Whalers | OHL | 14 | 6 | 9 | 15 | 8 | - | - | - | - | - |
| 2004–2005 | Halifax Mooseheads | QMJHL | 68 | 32 | 32 | 64 | 52 | 13 | 8 | 5 | 13 | 10 |
| 2005–2006 | Halifax Mooseheads | QMJHL | 63 | 44 | 52 | 96 | 65 | 11 | 4 | 8 | 12 | 16 |
|  | Milwaukee Admirals | AHL | - | - | - | - | - | 2 | 0 | 0 | 0 | 2 |
| 2006–2007 | Bakersfield Condors | ECHL | 55 | 13 | 25 | 38 | 24 | 10 | 1 | 1 | 2 | 14 |
| 2007–2008 | Laredo Bucks | CHL | 46 | 13 | 16 | 29 | 48 | - | - | - | - | - |
|  | Mississippi Riverkings | CHL | 20 | 5 | 4 | 9 | 4 | 3 | 0 | 0 | 0 | 4 |
| 2008–2009 | Bisons de Neuilly-sur-Marne | Ranska | 19 | 16 | 18 | 34 | 32 | - | - | - | - | - |
| 2009–2010 | Kallinge/Ronneby IF | Ruotsi II | 2 | 2 | 0 | 2 | 2 | - | - | - | - | - |
|  | Kiekko-Laser | Suomi-sarja | 10 | 8 | 5 | 13 | 4 | - | - | - | - | - |
| 2010–2011 | Rapaces de Gap | Ranska | 26 | 19 | 18 | 37 | 38 | - | - | - | - | - |
| 2011–2012 | Saint-Georges COOL-FM | LNAH | - | - | - | - | - | - | - | - | - | - |
| 2 kautta | yhteensä | Ranska | 45 | 35 | 36 | 71 | 70 | - | - | - | - | - |
| 1 kausi | yhteensä | Suomi-sarja | 10 | 8 | 5 | 13 | 4 | - | - | - | - | - |
| 1 kausi | yhteensä | AHL | - | - | - | - | - | 2 | 0 | 0 | 0 | 2 |

Lähteet
-------

* Rane Carnegie The Internet Hockey Databasessa (englanniksi)
* Rane Carnegie *Elite Prospects*. Everysport Media Group AB.  (englanniksi)
* Rane Carnegie Jatkoaika.comissa (Internet Archive)

### Viitteet

1. 1 2 3  EliteProspects
2. 1 2  HockeyDB
3. ↑  Skapsvärd, Björn: Två kanadensare ska ta Krif Hockey mot toppen  30.11.2009. BLT/Sydösträn. Viitattu 22.7.2012. (ruotsiksi)
4. ↑  Rane Carnegie Kiekko-Laseriin  22.1.2010. UrheiluSuomi.com. Viitattu 22.7.2012.
5. 1 2  Carnegie siirtyy Oulusta Ranskaan  6.5.2010. Jatkoaika.com. Viitattu 22.7.2012.
6. ↑  Gilbert, Guillaume: Karl Boucher est actif et déniche deux perles oubliées de 26 ans et moins !  9.7.2011. coolfm.lnah.com.  Arkistoitu 18.7.2012. Viitattu 22.7.2012. (ranskaksi)
7. ↑  Kelley, Mason: Rane's inspiration  8.12.2006. The Bakersfield Californian. Viitattu 22.7.2012. (englanniksi)[vanhentunut linkki]